אברהם פאהן

אברהם פאהן (8 באוגוסט 1916 – 19 בפברואר 2012) היה פרופסור ישראלי לבוטניקה וחתן פרס ישראל למדעי החיים לשנת תשכ"ג (1963).

== ביוגרפיה ==
אברהם פאהן נולד בווינה שבאוסטריה להוריו אשר ושרה פאהן אשר היו פליטים מגליציה במלחמת העולם הראשונה. מאוחר יותר חזרו איתו ועם אחיו, משה חייםֿ, לעיירה האליץ' שבפולין. בשנת 1935 עלה לישראל.

בין 1942–1945 לימד ביולוגיה בתיכון החקלאי "בית ירח" שבעמק הירדן. הוא סיים את לימודי הדוקטורט באוניברסיטה העברית בירושלים בשנת 1948.

בזמן מלחמת העצמאות שירת בצבא ההגנה לישראל. ב-13 באפריל באותה שנה, התחתן עם נחמה אקהייזר. בחתונתם, הצילו את חברי מחלקת הבוטניקה שהיו אמורים לעלות בשיירת הר הצופים באותו היום, אך במקום זאת נכחו בחתונה. לשניים נולדו שלוש בנות: ד"ר מרים פאהן, נעמי פאהן-שטיינמץ ואשרת-דפנה שנקטפה באיבה ביום א' טבת תשט"ז.

ב-1952 הוא הצטרף לסגל האוניברסיטה והיה מרצה במחלקה לבוטניקה. בשנים 1952–1953 היה פאהן עמית מחקר באוניברסיטת קיימברידג' וב-1956 באוניברסיטת הרווארד.

בשנת 1960 קודם פאהן לדרג פרופסור חבר ובשנת 1965 לפרופסור מן המניין. באותה עת הוא שימש דיקן הפקולטה למדע (1964–1966).

בשנים 1969–1970 הוא החזיק בתפקיד הפרו-רקטור. לאחר מלחמת ששת הימים ואכלוס הקמפוס של האוניברסיטה העברית בהר הצופים, החל פאהן, בסיועם של מיכאל אבישי ומאיר שאואט, בשיקום הגנים הבוטניים האוניברסיטאיים. כמו כן הוא עמד תקופה ארוכה בראש ענף היער של מכון ווֹלקני.

בנוסף, שימש פאהן כחבר באגודה הלינאית של לונדון, האגודה הבולטת בעולם לחקר מיון עולם הטבע, וכחבר של כבוד באגודה הבוטנית של Botanical Society of America.

פאהן פרש לגמלאות בשנת 1985. לאורך השנים הוא היה פרופסור אורח באוניברסיטת הרווארד, אוניברסיטת ויסקונסין–מדיסון והמכון הטכנולוגי של ציריך.

ספריו בתחום האנטומיה של הצמח היו למקור ידע בסיסי בתחום וצוטטו רבות במחקרים אקדמיים.
בשנת תשכ"ג-1963 הוענק לפאהן פרס ישראל במדעי החיים.

בשנים 1995–1999 הוא שימש סגן נשיא האגודה הבינלאומית לחוקרי צמחים.

== ספריו ==
אברהם פאהן פרסם מספר ספרי מדע: "[https://www.kibutz-poalim.co.il/page_57407 אנטומיה של הצמח]" 1962 (תורגם לאנגלית, ספרדית. אינדונזית, סינית), "[https://nph.onlinelibrary.wiley.com/doi/10.1111/j.1469-8137.1988.tb04159.x Secretory Tissues in Plants]", והיה שותף לכתיבת הספרים: [https://brill.com/view/journals/iawa/7/4/article-p421_20.xml?language=en Wood Anatomy and the Identification of Trees and Shrubs of Israel and Adjacent Regions] (1986); [https://www.amazon.com/-/he/gp/product/344314019X/ref=dbs_a_def_rwt_bibl_vppi_i0 Xerophytes] (1992); [https://www.biblio.com/art-photograph/cultivated-plants-israel-hebrew-fahn-heller/d/73279387 The]

ו-"[https://www.kibutz-poalim.co.il/page_57377 מגדיר לצמחי התרבות בישראל]" שפורסם ב-1998.

== מפרסומיו ==
*אנטומיה של הצמח, הוצאת הקיבוץ המאוחד, 1976. הספר תורגם מעברית לארבע שפות: ספרדית, סינית, מלאית (אינדונזיה) ואנגלית.
*מגדיר לצמחי תרבות בישראל, הוצאת הקיבוץ המאוחד, יחד עם הלר דוד, אבישי מ., 1998
* [http://www.worldcat.org/search?q=Fahn&fq=ap%3A%22fahn%2C+abraham%22&dblist=638&start=1&qt=page_number_link רשימת ספריו ב-WorldCat]

==קישורים חיצוניים==

* 
* [https://www.nli.org.il/he/a-topic/987007277990005171 כתביו של אברהם פאהן באתר הספרייה הלאומית החדשה]
* [http://www.snunit.k12.il/science/biology/b31.html תגובתו של העץ לזיהומים בגזע] מאמר של פאהן באתר סנונית, 1990
* [https://www.geni.com/people/Avraham-Fahn/6000000013172384588 An anatomist and a gentleman by Prof. Simcha Lev Yadun] - מהדורה בעיתון הישראלי למדעי הצמח שהוקדשה למאמריו של פאהן ומורשתו.
* 

קטגוריה:בוטנאים ישראלים
קטגוריה:זוכי פרס ישראל למדעי החיים
קטגוריה:זוכי פרס ישראל לשנת 1963
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:יהודים הקבורים בהר המנוחות
קטגוריה:ישראלים שנולדו ב-1916
קטגוריה:ישראלים שנפטרו ב-2012